Hei. Olen Rory Kaye.
On ilo palata TV7:n studioon Helsinkiin, -
koska rakastan Suomea.
Tulin juuri kolmen päivän konferenssista -
Karmel-kodista Tampereen läheltä.
Kun soitin TV7:n perustajalle Martti Ojarekselle -
ja kerroin hänelle konferenssin tarkoituksen, hän sanoi minulle: -
"Rory, Jumala on puhunut minulle samasta asiasta."
Tarkoitus oli varustaa ihmisiä, jotka palvelevat evankelioinnin -
ja profeetallisuuden parissa ja joilla on kutsu apostoliseen palvelutyöhön.
On aika varustaa seurakuntaa ja tulla paljon keskittyneemmäksi, -
Hengellä täytetyksi ja aktiivisemmaksi herätyksessä, -
joka Jumalalla on Suomea varten. Pyhä Henki sanoi meille -
yhä uudelleen, että Hänen toivomansa herätys perustuu -
Hänen sanansa pitämiseen, uskollisuuteen Hänen sanalleen.
Ja Hänen sanassaan on kyse siitä, että rakastamme toisiamme.
Aion puhua siitä jonkin verran tänään.
Mutta tulevan herätyksen tärkein asia on toistemme rakastaminen -
yliluonnollisella rakkaudella. Jeesus itse asiassa sanoi, -
että jos rakastamme toisiamme kuten Hän rakastaa meitä, ihmiset tietävät, -
että Jumala on valtuuttanut meidät edustamaan Häntä Suomessa.
Ihmiset tulevat tietämään, että Jumala on opettanut meitä -
ja että olemme Jeesuksen ja Isän Jumalan opetuslapsia.
Mistä he sen tietäisivät? Siitä, että meillä on yliluonnollinen rakkaus.
Ei inhimillinen, vaan yliluonnollinen.
Jeesus sanoi: "Jos rakastatte toisianne tällä tavalla, -
ilonne tulee olemaan täydellinen ja ihmiset tulevat tietämään, -
että olette minun opetuslapsiani. Niin pysytte minussa ja minä teissä.
Ja jos rakastatte toisianne, te huolehditte leskistä ja orvoista, -
ja uskontonne on totta, aitoa.
Jos rakastatte toisianne, olette minulle ilo."
Aion puhua lisää erilaisista eduista, joita saamme, -
kun tottelemme Jeshuaa, kun Hän sanoo: "rakastakaa toisianne", -
kun jatkan tätä opetussarjaa nimeltä Löytöretki Jumalan Sanaan.
Tänään on hieno tilaisuus tehdä jotain, mitä en ole ennen tehnyt studiossa.
Mukanani on vieraileva taiteilija Yhdysvalloista.
Hän on naimisissa suomalaisen naisen kanssa ja asuu täällä.
Hän on upea laulaja ja hyvä ystäväni, ja hänellä on profeetallinen kutsumus.
Räppäämme yhdessä ohjelman lopussa. Hieman hassua, -
koska olen 67-vuotias, mutta en ole liian vanha räppäämään.
Niinpä kirjoitin laulun Suomelle, ja haluan lukea tekstin teille, -
koska monesti sanoja on vaikeaa seurata rap-laulussa.
Laulu menee liian nopeasti. Jos et ole tottunut siihen, saatat eksyä.
"Moi, Terve tai Hei.
Viisi miljoonaa ihmistä päivässä näin Suomessa toisiaan tervehtii."
Näin me siis sanomme. Miksi en sano 5,5 miljoonaa?
Koska ne puoli miljoonaa ihmistä ovat vauvoja tai maahanmuuttajia.
Mutta viisi miljoonaa ihmistä päivässä sanoo Moi, Terve tai Hei.
Vain yhdellä sanalla Jumala loi koko maailmankaikkeutemme.
Kaikki tähdet ja enkelit ja meidät.
Jumala on rakkaus. Hän sinuakin rakastaa.
Hän sanoo: "rakastakaa toisianne niin kuin olen teitä rakastanut".
Mutta me emme aina tee niin kuin Hän haluaa. Sitä Hän kutsuu synniksi.
Jumala rakastaa sinua niin, että haluaa puhdistaa sielusi. Myös minun.
Hän haluaa ottaa kaikki syntimme, tuskamme ja häpeämme -
ja parantaa ja vapauttaa meidät. Hän haluaa tehdä meistä kokonaisia.
Hän otti osan itsestään. Hänestä tuli yksi meistä.
Hän on uuden luomisen esikoinen.
Hänen nimensä Jeshua tarkoittaa "Jumala on pelastus".
Hänen nimensä on Jeesus. Jeshua. Jumalan Poika.
Hän kuoli ristillä. Siellä Hän maksoi syntiemme hinnan.
Hän nousi kuolleista Jumalan Hengen kautta.
Oletko pyytänyt Häneltä anteeksiantoa ja saanut Hänen Henkensä?
Silloin olet matkalla taivaaseen, koska Jumalan Henki elää sisimmässäsi.
Hän näkee valintasi. Ethän jää jälkeen.
Hän haluaa olla Isäsi nyt. Ikuisesti ja kaikkina aikoina.
Tiedätkö, että sinulle on anteeksi annettu -
ja että olet täynnä Hänen Henkeään ja Pyhää Tulta?
Silloin olet valtatiellä taivaaseen. Jumalan Hengen johdattamana.
Hän näkee valintasi. Älä vain jää jälkeen.
Hän haluaa olla Isäsi nyt ja aikojen loppuun asti.
Jumala tekee työtä sisimmässämme. Hän ruumiillistaa Poikansa kuvan.
Olemme jo nyt Jumalan lapsia. Hänen prinssejään ja prinsessojaan, -
kun Hänen työnsä on valmis, päivänä, jona Jeshua tulee.
Jos uskot tähän tänään tai milloin vain, -
voimme varmasti sanoa: Nähdään pian Herran läsnäolossa.
Tämä on siis se kappale, jonka laulamme myöhemmin.
Haluan selittää, miksi kirjoitin tuollaisen laulun.
Haluan lainata Paavalin sanoja: -
"Haluan, että evankeliumia julistetaan kaikin keinoin."
Niinpä olemme kaikille kaikkea.
Monia nuoria rap-biisi koskettaa enemmän kuin se, -
että yritetään saada heidät kirkkoon kuuntelemaan saarnaa.
Toisia ei-uskovia tällaisen purkin antaminen voi koskettaa enemmän.
Kahviloissa annan heille tällaisen purkin, -
jonka teksti ei ehkä nyt näy teille.
Jopa ei-uskovat ymmärtävät voivansa antaa rahaa -
orpojen, leskien sekä lähetystyön hyväksi.
Jos he haluavat tietää lisää työstämme ja miksi saarnaamme, -
kerromme heille evankeliumin.
Tästä evankeliumin naisesta kerroin täällä muutama vuosi sitten.
Meillä on evankeliumin mies, mutta tein hänet Suomineidon mukaan.
Ajatus on tämä. Haluan yrittää sanoa sen suomeksi.
Me olemme uskomattomia luomuksia. Tehty Jumalan kuviksi.
Meillä on silmät, nenä, suu ja kädet.
Mutta ilman Jumalaa on pimeys, -
synti ja häpeä sisimmässämme.
Suurimmat uutiset on, että voimme saada anteeksi, -
tulla puhtaaksi ja muuttua, -
koska Jeesus kuoli ristillä ja otti meidän syntimme.
Se oli minuutin tai itse asiassa 40 sekunnin pituinen -
esitys evankeliumista.
Olemme johdattaneet yli 50 000 ihmistä 25 maassa Herran luo -
tämän pienen nuken ja pienen esityksen avulla.
Jos haluat sellaisen, ota yhteyttä TV7:ään. He kertovat sitten minulle.
Luulen, että meidän täytyy tuottaa näitä Suomea varten.
Tämä auttaa tavoittamaan päiväkotilapset ja opiskelijat, -
mutta olen käyttänyt tätä myös moottoripyöräilijöiden kanssa.
Kysyin heiltä aina: "No, kumman valitsette?
Haluatteko olla suuria ja täynnä itseänne ja joutua helvettiin, -
vai nöyrtyä ja täyttyä Jumalan Hengellä ja elää ikuisesti?"
Kaikki valitsevat tämän. Se on helppo tapa julistaa evankeliumia.
Ja sitten rukoilen ihmisten kanssa.
Työkaverini Jukka Palomäki oli suomalaisessa televisio-ohjelmassa, -
jossa on kaveri, joka esittelee erilaisia kiinteistöjä.
Jukka kertoi evankeliumia tämän nuken avulla siinä ohjelmassa.
On monta tapaa kertoa evankeliumia.
Kirjoitin Peter Strandin kanssa kirjan -
nimeltä Sata keskustelunavausta, joiden avulla voit kertoa uskostasi.
Peter evankelioi Budapestissa 11 kuukautta vuodessa -
ja toimii viisi viikkoa vuodessa taksinkuljettajana Ruotsissa.
Hän kattaa sillä suuren osan kuluistaan ja elää vaatimattomasti.
Olemme myös kirjoittaneet kirjan -
Sata nimeä, jotka auttavat sinua kertomaan uskostasi.
Ajattele vaikkapa nimeä Christoffer eli Christ offer (Kristus tarjoaa).
Mielenkiintoista, miten nimistä voi evankelioida.
Sata päivää, jotka auttavat sinua kertomaan uskostasi on taas kirja, -
jossa puhutaan esimerkiksi Pyhän Patrikin päivästä.
Hän oli irlantilainen lähetyssaarnaaja, joka evankelioi kautta Irlannin.
Puhumme 9/11:stä, -
josta puhuin myös konferenssissa profeetallisille ihmisille, -
koska olen harjoitellut profetoimista 46 vuoden ajan.
Ensimmäiset 10 000―12 000 kertaa, kun profetoin ihmisille, -
kysyin heiltä joka ikinen kerta: -
"Uskotko, että tämä on Jumalasta? Puhutteleeko tämä henkeäsi?"
12 000 kertaa voi kuulostaa paljolta, -
mutta se on noin 5―10 kertaa päivässä 15 vuoden aikana.
Oli niin rohkaisevaa kun kaikki sanoivat, että kyllä puhuttelee, -
paitsi kaksi nuorta miestä vuonna 1977. Heistä se ei ollut oikein.
Silloin menin murtuneena Herran eteen itkien: "Jumala, -
Tiedät, että minut on kasvatettu juutalaiseksi. Meille on opetettu, -
että jos joku profetoi väärin, hänet kivitetään kuoliaaksi.
Kiitos, ettei minua kivitetä. Tuntuu pahalta, jos sanoin väärin."
Ja eräs noin 80-vuotias mies tuli luokseni Minnesotassa, -
kun olin siellä Arthur Katz -nimisen miehen kanssa.
Hän oli vain 13 vuotta vanhempi kuin minä nyt, -
mutta silloin olin yllättynyt, kun 80-vuotiaalla oli hampaat tallessa.
Hän sanoi: "Nuo miehet valehtelevat. Kuulin, mitä sanoit heille.
Se oli totta. Älä usko heitä. Jatka profetoimista, nuori mies."
Olen niin iloinen, että hän sanoi sen.
Ehkä tiedät, että vuonna 1994 Osama Bin Laden yritti räjäyttää -
yhden World Trade Centerin kellareista ja epäonnistui.
Vuonna 1999 olin entisen Neuvostoliiton alueella Uzbekistanissa.
Minulla oli etuoikeus saarnata ainoalla televisioasemalla, -
joka koko Keski-Aasiassa oli silloin, -
vain muutama vuosi kommunismin kaatumisen jälkeen.
Päädyin suosituimpaan tv-ohjelmaan. Ja he näkivät, -
että 55 miljoonaa televisiota vastaanotti ohjelman.
Eli todennäköisesti kaksi ihmistä televisiota kohti.
Eli yli sata miljoonaa ihmistä kuuli sanoman.
Herra antoi minun profetoida ensin kielillä ja sitten sen selittämisellä: -
"En halua, että teistä tulee fundamentalistisia muslimeja, -
vaan että te täytytte Pyhällä Hengellä uskon kautta Jeshuaan, -
Häneen, jonka annoin tuomaan uuden liiton, jossa on neljä lupausta."
Ensinnäkin Jumala haluaa puhua teille henkilökohtaisesti, -
Henkensä kautta mieleenne, ja kirjoittaa asioita sydämeenne.
Näkymättömästi. Toiseksi Hän haluaa olla Jumalanne henkilökohtaisesti -
ja haluaa teidän olevan Hänen lapsiaan ja edustajiaan.
Kolmas lupaus on, että saamme tuntea Hänet ja pysymme Hänessä.
Olemme yhteydessä Häneen. Aivan pienimmästä suurimpaan.
Kerron tarinan siitä, kun Jeesus opetti opetuslapsiaan Israelissa.
Hänen nimensä Israelissa on Jeshua, joka tarkoittaa pelastusta.
Kun Jeshua opetti, Jaakob ja Johannes ja muut kiistelivät siitä, -
kuka heistä oli suurin. Suomessa näin ei koskaan tapahtuisi.
Luulen, että Suomessa ihmiset kiistelevät siitä, kuka on pienin.
Voin kuulla, miten ihmiset kiistelevät pienuudestaan.
"Oi, minä maan matosen puolikas, kun joku oli syönyt tämän salaatin -
ja jäi jäljelle vain puolikas mato." No, minä pilailen.
Mutta ajattele uuden liiton kolmatta lupausta. Jumala sanoo: -
"Te tulette tuntemaan minut. Pienimmästä suurimpaan."
Tämä on aivan mahtava lupaus minulle juutalaisena ja muslimeille, -
että todella tuntee Jumalan eikä pelkästään tottele käskyjä.
On niin mahtavaa tuntea Jumala.
Olen nyt vähän vanhempi ja vaeltanut Herran kanssa jo kauan.
Hän kutsuu minua ystäväkseen, kun vietämme aikaa yhdessä.
Sen parempaa ja ihanampaa ei ole. Uuden liiton neljäs lupaus -
on monille tutuin: "Annan anteeksi kaikki tekemäsi virheet.
Päätän olla muistamatta tekoja, -
jotka teit, vaikka tiesit niiden olevan väärin, eli syntiä."
Tämä on hyvä uutinen minulle ja meille jokaiselle, -
jotka häpeämme tekemiämme pahoja tekoja.
Puhuimme konferenssissa sekä profeetallisesta palvelutehtävästä -
että henkien erottelukyvystä, josta puhun lisää myöhemmin.
On erittäin tärkeää, että kaikki, mitä teemme on vakaata.
Jakeessa Jaak. 3:17 sanotaan, että taivaasta tuleva viisaus -
on ennen kaikkea erittäin selkeää ja puhdasta. Se on helppo vastaanottaa.
Siinä on järkeä. Se, mitä Raamattu sanoo, on järkevää.
Kun siis kuulet todella outoja juttuja, joiden pitäisi olla Pyhästä Hengestä -
ne eivät ole sitä. Kaikki, mikä on Jumalasta, on taivaallista viisautta.
Se on kohtuullista ja järkevää, rauhanomaista ja rakentavaa.
Se on täynnä hyvää hedelmää. Ei tekopyhää eikä puolueellista.
Valitettavasti monet profeetallisessa palvelutyössä olevat ihmiset -
ovat tietäjähengen huijaamia. Vaikka he ymmärtävät Pyhää Henkeä oikein, -
tietäjähenki huijaa heitä luulemaan, että Jumala käskee tekemään outoja.
Siksi jotkut pelkäävät profeetallista palvelutyötä, -
vaikka se on hyvin inspiroivaa ja selkeää.
Aito profeetallinen palvelutyö saa sinut aina haluamaan lähemmäs Jumalaa.
Miksi profetia on niin tärkeää? Tästä puhutaan jakeessa 1. Kor. 14:1 -
ja se mainitaan ensimmäisenä lahjana Room. 12:ssa.
Se on upeaa ja unohtumatonta, koska kun Jumala puhuu, -
Hän kertoo jotain, mitä kukaan muu ei tiedä.
Joka tapauksessa vuonna 1994 olin televisiossa Uzbekistanissa -
ja profetoin ja saarnasin. Se oli aika hämmästyttävää.
Viisi vuotta myöhemmin, vuonna 1999, palasin Uzbekistaniin, -
jonne minut kutsui mies nimeltä Israel Israel, joka oli niin vanha, -
että oli palestiinalainen. Oli hassua, että hänen nimensä oli Israel Israel, -
ja hän kasvoi Israelissa, kun sitä vielä kutsuttiin Palestiinaksi.
Joten vitsailimme, että hän oli Israel Israel Palestiinasta.
Hän oli synagogan johtaja paikassa nimeltä Buchara Uzbekistan.
Sain puhua hänen kutsustaan, koska saarnaan kansalleni juutalaisille -
ympäri maailmaa synagogissa Tanakista eli Vanhasta testamentista.
Katsokaapa sanaa Tanak. Ta on Toora eli viisi Mooseksen kirjaa.
Na on Neviot, eli profetiat.
K on Ketuvim eli Kirjoitukset, -
kuten Sananlaskut, Psalmit jne.
Kun puhuin tuossa synagogassa, tapahtui jotakin hämmästyttävää.
Kerroin tämän tarinan täällä noin 10 vuotta sitten, -
ennen kuin aloitin säännöllisen raamattuopetussarjani.
Siellä pienessä 80 ihmisen kokouksessa oli eräs YK:n johtaja.
Tämä YK:n johtaja tutki uskonnonvapautta ympäri maailmaa.
Hänen mukanaan oli mies nimeltä Bob Seiple.
Bob oli Bill Clintonin erikoislähettiläs Yhdysvalloissa.
Kun erikoislähettiläs matkustaa, salainen palvelu antaa hänelle tietoa -
amerikkalaisten toiminnasta kyseisessä maassa.
Olin ainoa amerikkalainen, joka oli ikinä puhunut tv:ssä Keski-Aasiassa.
Olen amerikkalainen, ja minulla on sekä Ruotsin että Israelin passit.
Tapasin hänet, -
ja hallituksen hänelle antama tulkki oli entinen kommunisti.
Hän ei uskonut Jumalaan ja oli kuin salainen poliisi.
He yrittivät selvittää, oliko siellä uskonnonvapaus vai ei.
Kukaan ei uskaltanut kertoa totuutta, koska mukana oli kuin KGB:n mies.
Tietenkin he pelkäsivät kertoa mitään. Ymmärrättekö te?
Se ei vain toimi.
Minulla oli mukanani mahtava tulkki nimeltä Emily Brewer Kaliforniasta.
Hän oli niin hyvä, että Bill Clinton väki pyysi häntä Venäjän päätulkiksi.
Emily oli hyvin reipas ja sanoi: "Minä voisin tulkata.
Ota sinä tämä päivä vapaaksi, herra hallitustulkki."
Ja "salaisen poliisin" kaveri sanoi: "Ei, ei. Ei ongelmaa. Minä tulkkaan".
Ja Emily sanoi: "Ei! Olet vapaalla tänään! Minä tulkkaan."
YK:n valtuuskunta oli onnellinen, koska nyt he saivat -
oikeasti vastauksia ihmisiltä, eivätkä he pelänneet puhua.
Mutta minä menetin tulkkini ja lähetin kuljettajani hänen mukanaan.
Joten tarvitsin kyydin.
Erikoislähettiläs Robert Seiple tarjosi minulle kyytiä.
Menin autoon hänen kanssaan, ja hän sanoi minulle heti ensiksi: -
"Luin teistä tänä aamuna. Minne tahansa matkustan maailmassa, -
minulle annetaan tietoja, ja te olette ainoa amerikkalainen -
joka saarnaa täällä televisiossa. Tiedän jopa, mistä puhuitte.
Ja olin todella yllättynyt", hän sanoi.
"Sanoitte, että heidän ei pitäisi olla fundamentalistisia muslimeja.
Sekä Iran että Afganistan yrittävät työntää -
fundamentalistista islamia koko Keski-Aasiaan -
ja tehdä 120 miljoonaa ihmistä radikaaleiksi muslimeiksi.
Viestinne antoi ihmisille toivoa siitä, että on olemassa toinenkin tapa -
saada yhteys Jumalaan." Hän vitsaili ja kysyi: -
"Onko teillä sanomaa Amerikalle?" Ja kuunnelkaa, ystävät.
En ole tyyppi, joka näkee näkyjä tai unia koko ajan.
Mutta satuin näkemään saman unen, saman näyn joka ikinen päivä -
10 viikon ajan, melkein kolmen kuukauden ajan tuolloin.
Ja sanoin hänelle: "Bob, nyt on syyskuu 1999.
Näin sanoo Herra: Kahden vuoden kuluttua, syyskuussa 2001, -
Osama Bin Laden ei epäonnistu WTC:n pommittamisessa, -
koska hän ei pommita sitä, -
vaan kouluttaa jo USA:ssa harjoittelemassa olevia lentäjiä, -
jotka tulevat kaappaamaan lentokoneita syyskuussa 2001.
He ohjaavat lentokoneet kahteen WTC:iin samana päivänä, -
ja molemmat niistä romahtavat.
Kolmas lentokone kaapataan ja osuu Pentagoniin, mutta sitä ei tuhota.
Neljäs kone ohjataan Valkoiseen taloon, mutta se epäonnistuu, -
ja viidennen koneen kaappaus ei onnistu." Ja paljon muuta tietoa.
Pyysin hän ottamaan dollarin setelin, ja hän otti.
Kysyin, mitä siinä lukee. "Jumalaan me luotamme".
Kysyin, onko se totta. "Ei. Luotamme enemmän rahaan kuin Jumalaan."
Herra sanoo Suomelle: "Tilanne on sama täällä.
Ihmiset ovat luottaneet tämän elämän aarteisiin taivaan aarteiden sijaan."
Kehotan teitä koko sydämestäni: jos aiomme saada sen herätyksen, -
jonka Jumala haluaa, meidän on oltava todella nöyriä -
ja opetettavissa olevia opetuslapsia.
Jeesus sanoi Luuk. 14:ssä neljä asiaa opetuslapsena olemisesta, -
joita tahdon lainata. Jakeessa 26 Hän sanoo, ettette voi tehdä sitä, -
mitä vanhempanne, sisarenne, veljenne tai puolisonne haluavat.
Tehkää sitä, mitä Jumala haluaa.
Toinen asia, jae 27. Ota ristisi joka päivä.
Se ei tarkoita ristin kantamista fyysisesti Arthur Blessittin tapaan, -
vaan että sanot sydämessäsi: ei minun tahtoni, vaan Sinun, Herra.
Kolmanneksi meidän on jatkuvasti täytyttävä Pyhällä Hengellä.
Silloin tottelemme Jumalaa ja pystymme kuulemaan Jumalan ääntä.
Kuten Jaakobin kirjeessä sanotaan, saamme Jumalalta viisautta.
Uuden liiton ensimmäinen lupaus oli, että Jumala opettaisi meitä.
Neljäs asia on se, mitä sanotaan jakeessa Luuk. 14:27.
Jos emme luovuta rahojamme ja omaisuuttamme Herralle, -
Hän ei ole täysin elämämme Herra.
Olkaamme niitä radikaaleja ihmisiä, jotka kuulevat Jumalan äänen, -
jotta täytämme sen ehdon, että Jumala opettaa meitä -
ja meistä voisi tulla opetuslapsia. Kuten sanoin, opetuslapsi on joku, -
jolle Jumala on antanut valtuudet edustaa Häntä tässä maailmassa.
Kun rakastamme toisiamme, ihmiset tietävät, että me olemme heitä.
Konferenssissa puhuimme myös apostolisesta palveluvirasta, -
josta puhun lisää myöhemmin, sekä evankelioimisesta.
Lopuksi kerron vielä yhdestä tavasta evankelioida, laulun kautta.
Niinpä kutsun esiin vierailevan taiteilijan Pete Santosin, -
hyvän ystäväni ja Jumalan miehen Amerikasta. Hän on naimisissa -
suomalaisen naisen kanssa, ja heillä on yhteisiä lapsia.
Hän on hyvin arvokas pyhä. Pete Santos. Tulepa tänne!
Mukava nähdä, veli! Rakastan sinua. - Niin minäkin sinua.
Unohdit minut!
Emme ole homoja, vaikka rakastamme toisiamme.
Raamatussakin kehotetaan viidesti tervehtimään pyhällä suunannolla.
Tämä laulu on Suomelle. Aloitetaan! Moi, Terve tai Hei.
Viisi miljoonaa ihmistä päivässä näin tervehtii Suomessa toisiaan.
Yhdellä sanalla Jumala loi maailmankaikkeuden.
Kaikki tähdet, enkelit ja meidät jokaisen.
Jumala on rakkaus. Hän sinuakin rakastaa.
Hän sanoo: "Rakastakaa toisianne niin kuin minä olen teitä rakastanut."
Mutta emme aina tee niin kuin Hän haluaa. Sitä Hän kutsuu synniksi.
Mutta Hän sinua niin paljon rakastaa.
Hän sielusi haluaa puhdistaa, ottaa synnit, tuskan ja häpeän.
Parantaa ja vapauttaa ja sinut kokonaiseksi tehdä.
Jumalan Sana tuli lihaksi. Hänestä tuli yksi meistä.
Uuden luomuksen esikoinen. Hänen nimensä tarkoittaa: -
"Jumala on minun pelastukseni." Hänen nimensä on Jeshua. - Jeesus.
Jumalan Poika. Hän kuoli ristillä.
Siellä Hän maksoi syntimme ja nousi kuolleista Henkensä kautta.
Oletko pyytänyt Häneltä anteeksi? - Ja saanut Pyhän Hengen?
Silloin olet matkalla taivaaseen. - Jumalan eläessä sisälläsi.
Hän näkee valintasi. Ethän jää jälkeen jätetyksi!
Hän haluaa olla Isäsi nyt ja aikojen loppuun asti.
Luota Hänen rakkauteensa, puhdistu synnistä.
Ota vastaan Jumalan rakkauden voima, synny uudesti.
Pyydän, luota Hänen rakkauteensa. Puhdistu kaikesta synnistä.
Ota vastaan Jumalan rakkauden voima ja synny uudesti.
Olethan saanut anteeksi ja täynnä Hänen Henkeään ja Tulta?
Silloin olet tiellä taivaaseen Jumalan Hengen johdattamana.
Jumala tekee työtä sisimmässämme. Hän ruumiillistaa kuvan Poikansa.
Olemme jo nyt Jumalan lapsia, Hänen prinssejään ja prinsessojaan, -
Kun Hän on valmis, päivänä, jona Jeshua tulee.
Jos uskot tähän tänään tai milloin vain, voimme sanoa varmasti: -
Nähdään pian Herran läsnäolossa. Kiitos paljon!
Suomennos: TV7